John Petersen var sera væl nøgdur um tað, sum hann sá á vøllinum í dag Trý stig vóru sjálvandi tað týdningarmesta av øllum, men kann hetta eisini gerast við góðum spæli, so stendur heilt væl til. John Petersen staðfesti eftir dystin í dag, at í mun til fyrra sigurin hjá okkum í Klaksvík í ár, so spældi B36 ein sera góðan dyst hesaferð. -Fyrsta málið hevði sjálvandi týdning, tí tað noyddi KÍ eitt vet fram á vøllin, men hóast teir í løtum royna at trýsta, so megna vit at spæla okkum úr trýstinum, segði John millum annað í prátinum, sum hann hevði við Rás 2 eftir dystin.